Ellenség furakodott az Első Magyar Lakóparkba
Az Első Magyar Lakópark Gödöllő határában épül. A vállalkozás szellemi atyja reméli, hogy itt végre otthonra találnak az igaz magyarok. Csakhogy lakásokhoz nem a turáni eredetet firtató kvízkérdésekkel, hanem forintért lehet jutni. És itt kezdődik a baj.
Tudom, lesz majd egyszer valaki, aki megírja az Első Magyar Lakópark vidámnak induló, ám keservesen végződő regényét. A szerző nem számíthat irodalmi Nobel-díjra, zsíros külföldi ösztöndíjakra, Grass és Böll, Pelevin és Esterházy sírig tartó barátságára. Ellenben az igaz magyarok szeretni fogják. És ez az érzés semmi máshoz nem fogható.

Előtérben a magyar eszmeiség

Konrádot és Bajort nem hívják

Az Első Magyar Lakópark Gödöllő határában van, máriabesnyői búcsújáró-helytől két, Teleki Pál sírjától egy köpésre. A Turán - a magyar eredetkutatók lapja, aki nem tudná - ekkorra a grandiózus vállalkozás PR-lapjává válik. A címlapon a lakópark központjában lévő Magyar Ház, ahová - egy Magyar Fórumból vett Esztergály-idézettel - "Konrád Györgyöt vagy Bajor Imrét nem hívjuk meg". A hátlapra, erre az oly értékes hirdetési felületre is a Magyar Ház egy másik látványrajza kerül, előtérben kis patakkal, amelyen híd ível át, hogy a földi halandók is száraz lábbal kelhessenek át. A 104. oldalon, Tűzőrzők-rovat, az Esztergály Előddel készült öninterjú olvasható.

Az első próba

Alvállalkozók szívják

Az Első Magyar Lakópark irodái a csődbe ment koporsógyártó üzemhez tartoztak valamikor, de a gödöllőiek nem az ötéves terveknek megfelelő ütemben haláloztak, ezért az elmúlásra építő vállalkozás szép csendben kimúlt. A regény olvasói majd látni fogják, hogy a mérnökök és a munkások, a titkárnők és a szerződés aláírására váró alvállalkozók ugyanúgy nyüzsögnek a folyosókon, főzik a kávét, szívják a cigarettát, mint a hasonló profilú bajor, spanyol, amerikai és izraeli vállalkozásoknál. Csakhogy itt sokkal könnyebb eljutni a tulajdonosig.

Kormorán a fizetésből

A fordulópont

Mondom, ennyi utal mindössze arra, hogy nem bajor, spanyol, amerikai vagy izraeli lakópark-építő céggel van dolgunk. Különben már az árról egyezkedünk. Esztergály úr nagy élvezettel turkál pénztárcámban, csorgatja nyálát banki átutalásaimra, méri fel aprólékosan jelenlegi ingatlanom állapotát. Nyolcvan négyzetméteres földszinti lakás 23 millió - tíz perccel később 25 milliót mond -, kilencvenhárom négyzetméteres tetőteres lakás 27-28 millió, egy egész ház, rengeteg négyzetméter - ez éri meg a legjobban - 31 millió. A pénz azonban itt nem a tőkés gazdagodását, hanem a lakópark központját, a Magyar Ház felépítését szolgálja, ahol kulturális programokon vehetnek részt a lakók, tudományos konferencián a meghívott tudósok. Megbeszéljük, hogy hétvégén együtt ebédelünk, akkor már magammal hozom kedves feleségem. A megírásra váró regény itt éri el végre fordulópontját.

Teleki sírját tapossák

Az Első Magyar Lakópark vidámnak induló regénye innen szürrealista látomássá változik. A néhány év alatt elkészült lakópark kis terein bográcsban sütik majd a milánói makarónit, a besnyei csöndet holland fapapucs kopogása veri fel, hamburgerarcú amerikai gyerekek Teleki sírját tapossák. Cserébe szombat esténként Esztergály úr kollokviumát kell végighallgatni arról, hogy mindenki magyar.

-   zuglóban, családias környezetben épülő új otthonok
-   CSOK-kal megvásárolható lakások Madárhegyen
-   folyamatos beruázásból új építésű lakások Budapesten
Belföld